M113

M113 on yhdysvaltalainen panssaroitu miehistönkuljetusvaunu, joka on toiminut alustana monille eri tarkoituksiin käytetyille vaunuille. M113:a ja sen yli 40 muunnosta on valmistettu kaikkiaan yli 80 000 kappaletta, mikä tekee siitä maailman käytetyimmän panssarivaunun. Vaunua on käytetty yli 50 maassa.Trewhitt: s. 203 ==Suunnittelu ja käyttö== M113 esiteltiin ensimmäisen kerran vuonna 1960. Se on kehitetty Fordin ja Kaiser Aluminium and Chemical Co:n M59- ja M75-mallien pohjalta. M113:n alkuperäinen valmistaja oli sanjoselainen Food Machinery Corporation. Tilausmäärien supistuessa 1990-luvulle tultaessa FMC ryhtyi yhteistyöhön Harsco Corporationin kanssa synnyttäen United Defense Industries -yhtiön. Se valmisti myös M2 Bradley -rynnäkköpanssarivaunua. M113:n nykyinen valmistaja on BAE Systems Land and Armaments johon United Defense sulautettiin keväällä 2005. ==Tekniset tiedot== M113 suunniteltiin mekanisoituun sodankäyntiin miehistönkuljetusvaunuksi. Miehistöä on kaksi ja lisäksi vaunuun mahtuu 11 sotilasta varusteineen. Perusaseistuksena on yksi 12,7 mm M2-konekivääri. M113 on rakennettu lentokonealumiinista, joka antaa saman suojan kuin teräs, etunaan pienempi paino. Panssarointi on nykyisin 12–38 mm paksu. Alkuperäinen moottori oli 209 hv bensiinimoottori, joka jo vuoden 1964 M113A1 mallissa korvattiin 212 hv dieselmoottorilla. Nykyinen M113A3 käyttää 275 hv dieselmoottoria ja painaa 12,25 tonnia. Vaunu on uiva, ilmakuljetteinen ja laskuvarjolla pudotettava. == M113:n eri malleja == * M113A1 vuoden 1964 dieselmoottorilla varustettu malli * M113A2 vuoden 1979 malli, jäähdytys- ja jousitusparannuksia * M113A3 vuoden 1987 malli, parempi panssarointi * M58 Wolf Smoke Generator Carrier * M106 Self-propelled 107mm Mortar Carrier, kranaatinheittimellä * M113 Fire Support Vehicle * M113 Fitter, nosturilla * M113 Light Reconnaissance Vehicle, M113 kahden konekiväärin tornilla * M113 Medium Reconnaissance Vehicle, M113 FV101 Scorpionin tornilla * M113 Armored Medical Evacuation Vehicle * M125 Self- propelled 81mm Mortar Carrier, kehitetty Israelia varten * M132 Full Tracked Self-propelled Flame Thrower * M163 VADS, M61 Vulcan -tykkiin pohjautuva ilmatorjuntavaunu * M474 Pershing carrier, MGM-31 Pershing -ydinohjuksen kuljetusvaunu * M548 Tracked Cargo Carrier * M577 Light Tracked Command Post Carrier, komentovaunu * M667 Missile Equipment Carrier, MGM-52 Lance -ohjusvaunu * M730 Guided Missile Equipment Carrier, M54 Chaparral Aerial Intercept Guided Missile Subsystem, MIM-72 Chaparral -ohjuksella * M806 Armoured recovery vehicle, hinausvaunu * M901 Improved TOW Vehicle, varustettuna kahdella BGM-71 TOW -panssarintorjuntaohjuksella **M901A1 - perustuu M113A1-malliin **M901A2 - TOW 2 -vaunu **M901A3 - perustuu M113A3-malliin * M981 Fire Support Team Vehicle, tulenjohtovaunu * M1015 Tracked Electronic Warfare Carrier, elektroniseen sodankäynnin laitteistolla * M1059 Lynx Smoke Generator Carrier, savugeneraattori * M1064, 120 mm kranaatinheitinvaunu korvaamaan M106 * M1068 Standard Integrated Command Post System Carrier, M577:n seuraaja ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 203) Luokka:Yhdysvaltain kuljetuspanssarivaunut